**Njivska preslica (*Equisetum arvense* L.)**

Odobrena je kot osnovna snov z IZVEDBENO UREDBO KOMISIJE (EU) št. 462/2014 z dne 5. maja 2014 o odobritvi osnovne snovi Equisetum arvense L. v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Izvedbene uredbe Komisije (EU) št. 540/2011

EFSA je izdala Tehnično poročilo : Technical report: Outcome of the consultation with Member States and EFSA on the basic substance application for *Equisetum arvense* L. and the conclusions drawn by EFSA on the specific points raised.

V Poročilu o pregledu Komisije so navedene lastnosti in uporaba: Review report for the basic substance Equisetum arvense L., SANCO/12386/2013– rev. 5, 20 March 2014

## Identiteta in biološke lastnosti

|  |  |
| --- | --- |
| Splošno ime (ISO) | Nerelevantno |
| Kemijsko ime (IUPAC) | Nerelevantno |
| Kemijsko ime (CA) | Nerelevantno |
| Botanično ime | Njivska preslica*,*  *Equisetum arvense* L.  Družina Equisetaceae |
| Sinonimi | Equiseti herba (European Pharmacopoeia); Field horsetail, Common horsetail (angleško); Prêle des champs (francosko); Schachtelhalm (nemško); Coda cavallina (italijansko); Heermoes (nizozemsko). |
| Deli, ki se uporabljajo | Deli, primerni za prehrano: sterilna nadzemna stebla  Razlikovati je treba med njivsko preslico *Equisetum arvense* L. in močvirsko preslico, *Equisetum palustris L.* ali drugimi vrstami preslice, ki se ne smejo uporabljati za ta namen |
| CAS številka | Nerelevantno |
| CIPAC in EEC številka | Nerelevantno |
| FAO specifikacija | Nerelevantno |
| Čistoča | Glej Evropsko farmakopejo |
| Molekulska formula | Nerelevantno |
| Molekulska masa in strukturna formula | Nerelevantno |
| Način uporabe | Sterilna nadzemna stebla in listi njivske preslice se posušijo, narežejo in uporabljajo kot prevretek (dekokt). |
| Priprava pripravka za uporabo | Priprava prevretka: 200 g posušenih nadzemnih delov preslice namočimo v 10 litrov vode (dobro potopimo) za 30 min. Zatem zavremo, kuhamo 45 minut in ohladimo. Precedimo skozi gosto cedilo. Nato razredčimo z vodo za faktor 10 (dodamo 90 L vode). Teoretično je končna koncentracija pripravka, ki se uporablja na rastlinah, 2 g posušenih delov njivske preslice na L vode.  Tako pripravljen pripravek se mora uporabiti najkasneje v 24 urah. Če stoji dlje, oksidira in se lahko pokvari zaradi mikrobiološke kontaminacije.  Uporabimo lahko tekočo vodo ali deževnico s pH je 6,5. |
| Vrsta pripravka | Fungicid |

## Uporaba prevretka homogenizirane njivske preslice v obliki disperzijskega koncentrata (DC) v koncentraciji 2 g/kg kot se uporablja v Franciji:

|  |  |
| --- | --- |
| **Sadno drevje, jablane (*Malus pumila, Malus domestica*), breskve (*Prunus persica*)** | |
| Proti povzročiteljem | Povzročitelji listnih bolezni, kot so jablanov škrlup (*Venturia inaequalis*), jablanova pepelasta plesen (*Podosphaera leucotricha*), breskova kodravost (*Taphrina deformans*) |
| Način uporabe | Foliarna uporaba – škropljenje rastlin.  Uporaba zunaj. |
| Fenofaze | od odpiranja brstov (BCH53) do venenja cvetov (BBCH67)  Spomladi |
| Najnižje – najvišje število škropljenj | 2 – 6 |
| Najmanjši razmik med škropljenji | 7 dni |
| Odmerek | 200 g/hL |
| Najnižja – najvišja uporaba škropilne mešanice | 500 - 1000 L/ha |
| Najnižja - najvišja skupna uporaba osnovne snovi na hektar pri enem škropljenju | 1000 - 2000 g/ha |
| Najnižja - najvišja skupna uporaba osnovne snovi na hektar pri vseh škropljenjih | 2000 - 12000 g/ha |
| Karenca | 0 dni |
| **Vinska trta (*Vitis vinifera*)** | |
| Proti povzročiteljem | Peronospora vinske trte (*Plasmopara viticola*)  Oidij vinske trte (*Erysiphe necator* ali *Uncinula necator*) |
| Način uporabe | Foliarna uporaba – škropljenje trt.  Uporaba zunaj. |
| Fenofaze | od prvih poganjkov (BCH10) do razvoja socvetij (BBCH57)  Spomladi do poletja |
| Najnižje – najvišje število škropljenj | 2 – 6 |
| Najmanjši razmik med škropljenji | 7 dni |
| Odmerek | 200 g/hL |
| Najnižja – najvišja uporaba škropilne mešanice | 100 - 300 L/ha |
| Najnižja - najvišja skupna uporaba osnovne snovi na hektar pri enem škropljenju | 200 - 600 g/ha |
| Najnižja - najvišja skupna uporaba osnovne snovi na hektar pri vseh škropljenjih | 400 - 3600 g/ha |
| Karenca | 0 dni |
| **Kumare**  **Solatna kumara (*Cucumis sativus*)**  **Nadzemni deli in korenine** | |
| Proti povzročiteljem | Peplovka bučnic *( Podosphaera xhantii* ali *Podosphaera fusca*)  Koreninske gnilobe, kot so:  Navadna koreninska gniloba (*Bipolaris sorokiniana / Cochliobulus sativus*),  Padavica sadik (*Pythium* spp.) |
| Način uporabe | Zalivanje korenin ali  Foliarno tretiranje – škropljenje rastlin  Uporaba v rastlinjakih. |
| Fenofaze | Od pojava 9 nerazvitega lista na glavnem steblu (BBCH 19) do 9 ali več vidnih primarnih stranskih poganjkov (BBCH49) |
| Število tretiranj | 2 |
| Najmanjši razmik med tretiranji | 3 - 4 dni |
| Odmerek | 200 g/hL |
| Uporaba škropilne mešanice | 300 L/ha |
| Najvišja skupna uporaba osnovne snovi na hektar pri enem tretiranju | 600 g/ha |
| Najvišja skupna uporaba osnovne snovi na hektar pri vseh tretiranjih | 1200 g/ha |
| Karenca | 15 dni |
| Paradižnik (*Lycopersicum esculentum*) | |
| Proti povzročiteljem | Črna listna pegavost paradižnika (*Alternaria solani*)  Okrogla listna pegavost paradižnika (*Septoria lycopsersici*) |
| Način uporabe | Foliarno tretiranje – škropljenje rastlin.  Uporaba zunaj. |
| Fenofaze | Od prvega vidnega socvetja (BBCH 51) do vidnih 9 ali več socvetij (BBCH 59).  Poleti. |
| Število škropljenj | 2 |
| Najmanjši razmik med škropljenji | 14 dni |
| Odmerek | 200 g/hL |
| Uporaba škropilne mešanice | 300 L/ha |
| Najvišja skupna uporaba osnovne snovi na hektar pri enem škropljenju | 600 g/ha |
| Najvišja skupna uporaba osnovne snovi na hektar pri vseh škropljenjih | 1200 g/ha |
| Karenca | 15 dni |